
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 444 

2 Απριλίου 2007 


ΑΠΟΦΑΣΕΙ Σ 

Αριθμι. 36781 

Μέτρα εφαρμογής του ειδικού καθεστώτος ενίσχυσης 
για τις ενεργειακές καλλιέργειες στο πλαίσιο της 
νέας Κ.Α.Π. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις: 

α) Του άρθρου 22, παρ. 3, του ν. 992/1979 «Περί οργα- 
νώσεως των διοικητικών υπηρεσιών για την εφαρμογή 
της Συνθήκης Προσχώρησης της Ελλάδος στις Ευρω¬ 
παϊκές Κοινότητες και ρύθμιση συναφών θεσμικών και 
οργανωτικών θεμάτων» (Φ.Ε.Κ. 280/Α/1979). 

β) Του άρθρου 29, παρ. 1 του ν. 3147/2003 «Ρύθμιση 
θεμάτων αγροτικής γης, επίλυσης ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (Φ.Ε.Κ. 135/Α7 2003). 

γ) Του άρθρου 1, παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Φ.Ε.Κ. 34/Α71983), όπως 
η παράγραφος 1 τροποποιήθηκε με τη διάταξη του άρ¬ 
θρου 6, παρ. 1 του ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητας Ανθρακος και Χάλυβος και του 
Οργανισμού Εφοδιασμού ΕΙΙΒΑΤΟΜ» (Φ.Ε.Κ. 70/Α'/1984) 
του άρθρου 65 του ν. 1892/1990 (Φ.Ε.Κ. 101/Α"/1990). 

δ) Τις διατάξεις του άρθρου 10 του Κώδικα που κυ¬ 
ρώθηκε με το άρθρο πρώτο του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Οργανα» (Φ.Ε.Κ. Α' 98). 

ε) Του άρθρου 3 και 15Α, του ν. 3054/2002 «Οργάνω¬ 
ση της αγοράς πετρελαιοειδών και άλλες διατάξεις» 
(Φ.Ε.Κ. 230/Α72002), όπως αυτό τροποποιήθηκε με το 
ν. 3423/2005 «Εισαγωγή στην ελληνική αγορά των βι¬ 
οκαυσίμων και άλλων ανανεώσιμων καυσίμων» (Φ.Ε.Κ. 
304/Α72005) 

στ) Της υπ’ αριθμ. 394555/23.10.2000 κοινής απόφα¬ 
σης των Υπουργών Εσωτερικών Δημόσιας Διοίκησης 
και Αποκέντρωσης και Γεωργίας «Ανάθεση άσκησης 


αρμοδιοτήτων του Ο.Π.Ε.Κ.Ε.Π.Ε. στις Νομαρχιακές Αυ¬ 
τοδιοικήσεις της Χώρας» (ΦΕΚ 1324/Β72000). 

ζ) Της υπ’ αριθμ. 277626/26.5.2006 κοινής υπουργικής 
απόφασης «Συμπληρωματικά μέτρα και διαδικασίες 
ενεργοποίησης και μεταβολών των δικαιωμάτων ενι¬ 
αίας ενίσχυσης κατά το πρώτο έτος εφαρμογής του 
καθεστώτος ενιαίας ενίσχυσης, καθώς και υποβολής της 
ενιαίας αίτησης σε εφαρμογή των υπ’ αριθμ. 1782/2003 
Κανονισμών (Ε.Κ.) του Συμβουλίου και υπ’ αριθμ. 795/2004 
και 796/2004 της Επιτροπής, όπως τροποποιήθηκαν και 
ισχύουν σήμερα» (Φ.Ε.Κ. 761/Β72006). 

η) Του ν. 2960/2001 «Εθνικός Τελωνειακός Κώδικας» 
(ΦΕΚ Α' 265), όπως ισχύει. 

2. Τους Κανονισμούς (Ε.Κ.): 

α) Υπ’ αριθμ. 1782/2003 Καν. (ΕΚ) του Συμβουλίου «για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
στους γεωργούς και για την τροποποίηση των κανονι¬ 
σμών (ΕΟΚ) υπ’ αριθμ. 2019/1993, (ΕΚ) υπ’ αριθμ. 1452/2001, 
(ΕΚ) υπ’ αριθμ. 1453/2001, (ΕΚ) υπ’ αριθμ. 1454/2001, (ΕΚ) 
υπ’ αριθμ. 1868/1994, (ΕΚ) υπ’ αριθμ. 1251/1999, (ΕΚ) υπ’ 
αριθμ. 1254/1999, (ΕΚ) υπ’ αριθμ. 1673/2000, (ΕΟΚ) υπ’ 
αριθμ. 2358/1971 και (ΕΚ) υπ’ αριθμ. 2529/2001». 

β) Υπ’ αριθμ. 796/2004 Καν. (ΕΚ) της Επιτροπής «Σχετι¬ 
κά με τη θέσπιση λεπτομερών κανόνων για την εφαρμο¬ 
γή της πολλαπλής συμμόρφωσης, της διαφοροποίησης 
και του ολοκληρωμένου συστήματος διαχείρισης και 
ελέγχου που προβλέπονται στον υπ’ αριθμ. 1782/2003 
κανονισμό (ΕΚ) του Συμβουλίου για τη θέσπιση κοινών 
κανόνων για τα καθεστώτα άμεσης στήριξης στα πλαί¬ 
σια της κοινής γεωργικής πολιτικής και για τη θέσπιση 
ορισμένων καθεστώτων στήριξης στους γεωργούς. 

γ) Υπ’ αριθμ. 1973/2004 Καν. (ΕΚ) της Επιτροπής «για 
τη θέσπιση λεπτομερών κανόνων εφαρμογής του υπ’ 
αριθμ. 1782/2003 κανονισμού (ΕΚ) του Συμβουλίου όσον 
αφορά τα καθεστώτα στήριξης τα προβλεπόμενα βάσει 
των τίτλων 4 και 4α του εν λόγω κανονισμού και τη 
χρήση των εκτάσεων γης που προκύπτουν από την 
παύση καλλιέργειας για την παραγωγή πρώτων υλών», 
όπως τροποποιήθηκε και ισχύει. 

δ) Υπ’ αριθμ. 1290/2005 Καν. (ΕΚ) του Συμβουλίου «για 
τη χρηματοδότηση της κοινής γεωργικής πολιτικής». 

3. Την υπ’ αριθμ. 53126/11.7.2005 εισήγηση του ΟΠΕ- 
ΚΕΠΕ. 

4. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση θεσπίζονται τα αναγκαία 
μέτρα για την εφαρμογή του καθεστώτος της στρεμ- 
ματικής ενίσχυσης για τις ενεργειακές καλλιέργειες, 
όπως αυτές ενδεικτικά αναφέρονται στο Παράρτημα I 
της παρούσας απόφασης, σε εκτέλεση Κανονισμών των 
υπ’ αριθμ. 1782/2003 (Ε.Κ.) του Συμβουλίου και υπ’ αριθμ. 
796/2004 και 1973/2004 της Επιτροπής, όπως τροποποι¬ 
ήθηκαν και ισχύουν. 

Άρθρο 2 

Ορισμός πρώτου μεταποιητή 

Για την εφαρμογή της παρούσας απόφασης, ως πρώ¬ 
τος μεταποιητής νοείται αυτός που χρησιμοποιεί γε¬ 
ωργικές πρώτες ύλες με στόχο την παραγωγή ενός ή 
περισσοτέρων από τα ενεργειακά προϊόντα που αναφέ- 
ρονται στην παράγραφο 2 του άρθρου 88 του υπ’ αριθμ. 
1782/2003 καν. (Ε.Κ.) και σύμφωνα με τα οριζόμενα στην 
παράγραφο 19 του άρθρου 3 του ν. 3054/2002 και τις 
σχετικές διατάξεις του ν. 2960/2001, όπως τροποποιή¬ 
θηκαν και ισχύουν. 

Σε περίπτωση που ο εν λόγω μεταποιητής δεν διαθέ¬ 
τει σπορελαιουργείο, υποχρεούται να συνάπτει σύμβαση 
με αντίστοιχη μονάδα η οποία θα αναλαμβάνει και την 
υποχρέωση να τηρεί τα προβλεπόμενα λογιστικά βιβλία, 
να παρέχει τα εκάστοτε ζητούμενα στοιχεία από τις 
αρμόδιες υπηρεσίες και να συνεργάζεται με τις εθνικές 
και κοινοτικές ελεγκτικές αρχές. Επιπλέον οφείλει να 
καταθέτει αντίγραφο της σύμβασης, που συνάπτει με 
το σπορελαιουργό, στην οικεία Διεύθυνση Αγροτικής 
Ανάπτυξης. 

Άρθρο 3 

Προϊόντα και δικαιούχοι ενίσχυσης 

1. Στο καθεστώς ενίσχυσης των ενεργειακών καλλι¬ 
εργειών υπάγεται οποιαδήποτε καλλιεργούμενη γεωρ¬ 
γική πρώτη ύλη. Οι καλλιεργούμενες εκτάσεις των εν 
λόγω γεωργικών πρώτων υλών αποτελούν αντικείμενο 
ενίσχυσης, υπό τον όρο ότι ο κύριος τελικός προορι¬ 
σμός των παραγόμενων πρώτων υλών είναι η παραγωγή 
ενός ή περισσοτέρων από τα ενεργειακά προϊόντα, που 
αναφέρονται στο άρθρο 88, του υπ’ αριθμ. 1782/2003 
Καν. (Ε.Κ.) του Συμβουλίου. Επιπλέον, η οικονομική αξία 
των ενεργειακών προϊόντων που λαμβάνονται από τη 
μεταποίηση των γεωργικών πρώτων υλών πρέπει να 
είναι υψηλότερη από εκείνη όλων των άλλων προϊόντων 
που προορίζονται για άλλες χρήσεις και λαμβάνονται 
κατά την ίδια μεταποίηση. Η εν λόγω οικονομική αξία 
υπολογίζεται σύμφωνα με τη μέθοδο αξιολόγησης, που 
αναφέρεται στην παρ. 3, του άρθρου 39 του υπ’ αριθμ. 
1973/2004 Καν. (Ε.Κ.) της Επιτροπής. 

2. Δικαιούχοι της ενίσχυσης των ενεργειακών καλλι¬ 
εργειών είναι: 

α) γεωργοί οι οποίοι καλλιεργούν και παράγουν γε¬ 
ωργικές πρώτες ύλες και που αναλαμβάνουν την υπο¬ 
χρέωση να χρησιμοποιήσουν ή να μεταποιήσουν απευ¬ 
θείας όλη τη συγκομιζόμενη πρώτη ύλη στο χώρο της 
γεωργικής τους εκμετάλλευσης, όπως καθορίζεται στο 


άρθρο 25 του υπ’ αριθμ. 1973/2004 Καν. (Ε.Κ.) της Επι¬ 
τροπής και 

β) γεωργοί οι οποίοι καλλιεργούν και παράγουν 
γεωργικές πρώτες ύλες και που παραδίδουν όλη τη 
συγκομιζόμενη πρώτη ύλη, μέσω σύμβασης, σε πρώτο 
μεταποιητή ο οποίος την παραλαμβάνει και εγγυάται τη 
χρησιμοποίηση εντός της κοινότητας ισοδύναμης ποσό¬ 
τητας από την εν λόγω πρώτη ύλη για την παραγωγή 
ενός ή περισσοτέρων από τα ενεργειακά προϊόντα του 
άρθρου 88 του Καν. (Ε.Κ.) 1782/2003 του Συμβουλίου. 

Άρθρο 4 

Χρησιμοποίηση ή μεταποίηση της 
πρώτης ύλης στην εκμετάλλευση του γεωργού 

Σε εφαρμογή του άρθρου 25 του Καν. (Ε.Κ.) 1973/2004 
της Επιτροπής, ο γεωργός που χρησιμοποιεί ή μετα¬ 
ποιεί τη γεωργική πρώτη ύλη στην εκμετάλλευσή του 
και επιθυμεί να ενταχθεί στο καθεστώς ενίσχυσης των 
ενεργειακών καλλιεργειών υποχρεούται: 

1. Να συνυποβάλλει με την αίτηση ενιαίας ενίσχυσης, 
στο πλαίσιο του Ο.Σ.: 

α) τη δήλωση του Παραρτήματος III της παρούσας 
απόφασης, αντί της σύμβασης με τον πρώτο μεταποιητή, 
στην οποία μεταξύ άλλων, δηλώνει ότι αποδέχεται 
η ζύγιση ή ο ογκομετρικός προσδιορισμός όλης της 
συγκομιζόμενης πρώτης ύλης να γίνει από Επιτροπή, 
που συγκροτείται με απόφαση του οικείου Νομάρχη 
και 

β) εγγυητική επιστολή αορίστου χρόνου, ύψους 6 €/ 
στρ., η οποία αποδεσμεύεται, μετά την ολοκλήρωση των 
σχετικών ελέγχων και τη διαπίστωση της τήρησης των 
διατάξεων της παρούσας απόφασης. 

2. Να μετουσιώνει τα σιτηρά ή τους ελαιούχους σπό¬ 
ρους ή το έλαιο από ελαιούχους σπόρους, παρουσία 
και υπό τις οδηγίες των αρμόδιων ελεγκτικών αρχών 
(Δ/νσεις Αγροτικής Ανάπτυξης-Γεωργίας και Χημικές 
Υπηρεσίες του Γ.Χ.Κ.), προκειμένου να μη χρησιμοποι¬ 
ηθούν για άλλους σκοπούς (ανθρώπινη ή/και ζωϊκή κα¬ 
τανάλωση κ.λπ.). Στην περίπτωση μετουσίωσης ελαίου, 
αντί της μετουσίωσης σπόρων, αυτό επιτρέπεται υπό 
τους όρους της παρ. 4, του άρθρου 25 του υπ’ αριθμ. 
1973/2004 Καν. (Ε.Κ.) της Επιτροπής και με την προϋπό¬ 
θεση ότι αυτός ενημερώνει εγγράφως την οικεία Δ/νση 
Αγροτικής Ανάπτυξης-Γεωργίας της Ν.Α., τουλάχιστον 
10 ημέρες πριν την έναρξη της διαδικασίας μεταποίη¬ 
σης σε έλαιο. 

Η έγκριση των μετουσιωτικών ουσιών, και ο 
καθορισμός των μεθόδων και του τρόπου εφαρμογής 
της μετουσίωσης γίνονται με Απόφαση του Ανωτάτου 
Χημικού Συμβουλίου (Α.Χ.Σ.). 

3. Να τηρεί χωριστές λογιστικές καταστάσεις για κάθε 
μία από τις χρησιμοποιούμενες πρώτες ύλες, σε ηλε¬ 
κτρονικό σύστημα λογισμικού αποδεκτό από τη ΔΟΥ, 
εφόσον υπάρχει δυνατότητα, στις οποίες περιέχονται 
τουλάχιστον τα παρακάτω: 

α) το είδος και η ποσότητα της πρώτης ύλης που 
συγκομίσθηκε και μεταποιήθηκε ή χρησιμοποιήθηκε για 
άλλο σκοπό, 

β) οι παραχθείσες ποσότητες υποπροϊόντων και τελι¬ 
κών προϊόντων στην περίπτωση μεταποίησης, 

4. Να τηρεί φάκελο στον οποίο περιέχονται τουλάχι¬ 
στον τα παρακάτω: 

α) αντίγραφα της δήλωσης απευθείας χρησιμοποίησης 
ή μεταποίησης της συγκομιζόμενης πρώτης ύλης, της 
αίτησης ενιαίας ενίσχυσης και της υπεύθυνης δήλωσης 
χρησιμοποίησης ή μεταποίησης της πρώτης ύλης, 
β) βεβαίωση, της συσταθείσας με απόφαση του οι¬ 
κείου Νομάρχη Επιτροπής, στην οποία αναφέρεται το 
βάρος της συγκομισθείσας πρώτης ύλης ή ο όγκος αυ¬ 
τής σύμφωνα με το άρθρο 25, σημείο β, της παρ. 2 του 
υπ’ αριθμ. 1973/2004 Καν. (Ε.Κ.) της Επιτροπής, 
γ) σχετικά πρωτόκολλα μετουσίωσης, 
δ) τιμολόγια πώλησης των υποπροϊόντων ή των 
παραπροϊόντων που τυχόν παράχθηκαν κατά τη 
διάρκεια της μεταποίησης. 

Στη δήλωση του Παραρτήματος III της παρούσας 
απόφασης, που συνυποβάλλει ο γεωργός με την αίτη¬ 
ση ενιαίας ενίσχυσης, πρέπει να αναγράφονται και οι 
μετουσιωτικές ουσίες. 

Άρθρο 5 

Σύμβαση με πρώτο μεταποιητή 

1. Ο γεωργός συνάπτει σύμβαση (Παράρτημα II της 
παρούσας απόφασης), με πρώτο μεταποιητή, υπό τους 
ακόλουθους όρους: 

α) συνάπτεται μια μόνο σύμβαση για κάθε γεωργική 
πρώτη ύλη, πριν την 1η Νοεμβρίου για τις χειμερινές 
καλλιέργειες και πριν την 1η Μαρτίου για τις εαρινές 
καλλιέργειες. Ειδικότερα για την τρέχουσα καλλιεργη¬ 
τική περίοδο η σύμβαση δύναται να συναφθεί για όλες 
τις καλλιέργειες μέχρι και την 31η Μαρτίου 2007. 

β) στην περίπτωση παράδοσης περισσοτέρων της 
μιας γεωργικής πρώτης ύλης στον ίδιο μεταποιητή 
συνάπτεται μία μόνο σύμβαση, σύμφωνα με το έντυπο 
του Παραρτήματος II, και για όλα τα φυτικά είδη. 

γ) η σύμβαση υποβάλλεται μέχρι την τελευταία ημέρα 
της καθοριζόμενης προθεσμίας υποβολής της αίτησης 
ενιαίας ενίσχυσης για το έτος για το οποίο ζητείται η 
ενίσχυση στο πλαίσιο του Ο.Σ. 

δ) στη σύμβαση, μεταξύ των άλλων που ορίζονται 
στην παρ. 2, του άρθρου 26 του υπ’ αριθμ. 1973/2004 
Καν. (Ε.Κ.) της Επιτροπής, θα αναφέρεται η έκταση, 
που αναγράφεται στην αίτηση ενιαίας ενίσχυσης. Σε 
περίπτωση που, μετά την ολοκλήρωση των σχετικών 
ελέγχων, διαπιστωθεί διαφορά μεταξύ της αναγραφό¬ 
μενης έκτασης στη σύμβαση και εκείνης στην αίτηση 
ενιαίας ενίσχυσης, που υποβάλλει ο γεωργός η σύμβαση 
και η εγγύηση τροποποιούνται αναλόγως. 

ε) όλη η συγκομιζόμενη πρώτη ύλη που υποχρεούται 
ο γεωργός να παραδώσει στον πρώτο μεταποιητή και η 
οποία αντιστοιχεί, τουλάχιστον στην αντιπροσωπευτική 
απόδοση, καθορίζεται ετησίως από την οικεία Δ/νση 
Αγροτικής Ανάπτυξης - Γεωργίας της Ν.Α. η οποία και 
ενημερώνει σχετικά τους γεωργούς. 

στ) το προσωρινό χρονοδιάγραμμα παραδόσεων 
της πρώτης ύλης, που καθορίζεται στη σύμβαση, 
οριστικοποιείται πριν την έναρξη των παραδόσεων από 
τα συμβαλλόμενα μέρη. Το οριστικό χρονοδιάγραμμα 
διαβιβάζεται στις οικείες Δ/νσεις Αγροτικής Ανάπτυξης- 
Γεωργίας της Ν.Α. του γεωργού και του πρώτου 
μεταποιητή, από τα συμβαλλόμενα μέρη, τουλάχιστον 10 
εργάσιμες ημέρες πριν την έναρξη των παραδόσεων. 

ζ) η σύμβαση υπογράφεται σε πέντε (5) αντίγραφα 
και κατατίθεται εντός δέκα (10) εργάσιμων ημερών από 
την ημερομηνία υπογραφής της και σε κάθε περίπτωση 


εντός πέντε (5) εργάσιμων ημερών πριν την έναρξη 
των παραδόσεων της πρώτης ύλης, από το γεωργό 
για θεώρηση στην οικεία Δ/νση Αγροτικής Ανάπτυξης- 
Γεωργίας. Μετά τη θεώρηση, ένα αντίγραφο παραμένει 
στην οικεία Δ/νση Αγροτικής Ανάπτυξης-Γεωργίας και 
από δυο λαμβάνουν ο γεωργός και ο μεταποιητής. 

2. Σε περίπτωση τροποποίησης ή καταγγελίας της 
σύμβασης και προκειμένου να καταστεί δυνατή η διε¬ 
ξαγωγή όλων των αναγκαίων ελέγχων για τη χορήγηση 
της ενίσχυσης,, οι συμβαλλόμενοι υποχρεούται το αργό¬ 
τερο μέχρι την τελευταία ημέρα της καθορισμένης στο 
πλαίσιο του Ο.Σ.. προθεσμίας για την τροποποίηση της 
αίτησης ενιαίας ενίσχυσης, να καταθέτουν θεωρημένα 
αντίγραφα της τροποποιηθείσας ή καταγγελθείσας 
σύμβασης στην οικεία Διεύθυνση Αγροτικής Ανάπτυ¬ 
ξης της Ν.Α. αντιστοίχως και επιπλέον ο γεωργός να 
υποβάλει και αίτηση για την τροποποίηση της αίτησης 
ενιαίας ενίσχυσης. 

3. Τροποποίηση ή καταγγελία της σύμβασης, πέραν 
της ημερομηνίας, που καθορίζεται στην παρ. 2 του πα¬ 
ρόντος άρθρου, επιτρέπεται μόνο σε περίπτωση εξαι¬ 
ρετικών περιστάσεων. 

Ως εξαιρετικές περιστάσεις θεωρούνται κυρίως: 

- ο θάνατος του γεωργού, 

- η ανικανότητα του γεωργού να ασκήσει το επάγ¬ 
γελμά του για μεγάλο χρονικό διάστημα, 

- σοβαρή φυσική καταστροφή, που προκάλεσε σημα¬ 
ντική ζημιά στη γεωργική έκταση ή στην παραγωγή της 
εκμετάλλευσής του, 

- ανάκληση της άδειας λειτουργίας του μεταποιητή, ή 
άλλων αδειών/εγκρίσεων αναγκαίων για τη λειτουργία 
του, 

- πτώχευση ή εκκαθάριση του μεταποιητή κ.α. 

Στις ανωτέρω περιπτώσεις εφαρμόζονται οι διαδικα¬ 
σίες, που προβλέπονται στο άρθρο 28 του υπ’ αριθμ. 
1973/2004 Καν. (Ε.Κ.) της Επιτροπής. 

4. Μετά το πέρας της συγκομιδής και εντός 10 εργά¬ 
σιμων ημερών, ο γεωργός δηλώνει στην οικεία Δ/νση 
Αγροτικής Ανάπτυξης-Γεωργίας της Ν.Α., τη συνολική 
ποσότητα συγκομισθείσας πρώτης ύλης, ανά είδος και 
επιβεβαιώνει τις ποσότητες των πρώτων υλών και το 
συμβαλλόμενο μέρος στο οποίο τις παρέδωσε. 

5. Σε περίπτωση που ο πρώτος μεταποιητής, όπως 
αυτός ορίζεται στο άρθρο 2 της παρούσης, προβαίνει 
στην αγορά ελληνικού βαμβακόσπορου προκειμένου να 
παρασκευάσει ένα ή περισσότερα από τα ενεργειακά 
προϊόντα του άρθρου 88 του υπ’ αριθμ. 1782/2003 καν. 
του Συμβουλίου, υποχρεούται να συνάπτει σύμβαση 
αγοραπωλησίας με τον πωλητή την οποία και υπο¬ 
βάλλει στη Διεύθυνση Αγροτικής Ανάπτυξης-Γ εωργίας 
της Ν.Α. του πωλητή για θεώρηση. Μετά τη θεώρηση 
της σύμβασης αντίγραφο αυτής παραμένει στην οικεία 
Διεύθυνση Αγροτικής Ανάπτυξης-Γ εωργίας της Ν.Α. και 
από ένα αντίγραφο λαμβάνουν οι συμβαλλόμενοι. Η 
θεωρημένη αυτή σύμβαση δίνει προτεραιότητα στην 
κατανομή ποσοτήτων αυτούσιων βιοκαυσίμων στον κά¬ 
τοχο της μονάδας παραγωγής βιοκαυσίμων σύμφωνα 
με την παράγραφο 4γ του άρθρου 15Α του ν. 3054/2002, 
όπως τροποποιήθηκε και ισχύει. Την ως άνω σύμβαση 
δύνανται να αντικαταστήσουν επίσημα τιμολόγια αγο¬ 
ράς ελληνικού βαμβακοσπόρου από πωλητή. 

Τα δύο ως άνω συμβαλλόμενα μέρη τηρούν λογιστικά 
βιβλία στα οποία αναγράφονται οι ποσότητες βαμβακο¬ 
σπόρου που πωλούνται και αγοράζονται αντίστοιχα και 
αποδέχονται κάθε έλεγχο από τα εντεταλμένα εθνικά 
και κοινοτικά ελεγκτικά όργανα. 

Αρθρο 6 

Παράδοση πρώτης ύλης 

1. Η παράδοση της γεωργικής πρώτης ύλης σε πρώτο 
μεταποιητή συνοδεύεται από πρωτόκολλο παράδοσης- 
παραλαβής, το οποίο υπογράφεται από το γεωργό ή 
άλλο εξουσιοδοτημένο πρόσωπο και από το νόμιμο εκ¬ 
πρόσωπο ή άλλο εξουσιοδοτημένο πρόσωπο του πρώ¬ 
του μεταποιητή και στο οποίο αναγράφεται το βάρος 
της πρώτης ύλης, που οριστικοποιείται κατά την είσοδο 
στη μεταποιητική μονάδα. Αντίγραφα του πρωτοκόλ¬ 
λου παράδοσης-παραλαβής διαβιβάζονται στις οικείες 
Δ/νσεις Αγροτικής Ανάπτυξης-Γεωργίας των Ν.Α., τόσο 
του γεωργού, όσο και του πρώτου μεταποιητή. 

2. Κανένα φορτίο πρώτης ύλης δεν διακινείται και δεν 
παραλαμβάνεται, εάν δεν συνοδεύεται από το προβλε- 
πόμενο, από τον Κώδικα Βιβλίων και Στοιχείων, δελτίο 
αποστολής. 

3. Ο πρώτος μεταποιητής οφείλει να ενημερώνει εγ- 
γράφως την οικεία Δ/νση Αγροτικής Ανάπτυξης για το 
χρόνο έναρξης λειτουργίας της μονάδας του τουλάχι¬ 
στον δέκα εργάσιμες (10) ημέρες πριν από την έναρξη 
παραλαβής της πρώτης ύλης. 

4. Στην περίπτωση αιτιολογημένων περιπτώσεων, 
η παραδοτέα ποσότητα πρώτης ύλης μπορεί να εί¬ 
ναι κατώτερη από την αντιπροσωπευτική απόδοση, 
σε ποσοστό μέχρι 10% αυτής, σύμφωνα με την παρ. 
2 του άρθρου 31 του υπ’ αριθμ. 1973/2004 Καν. (Ε.Κ.) 
της Επιτροπής, εκτός εξαιρετικών περιστάσεων όπου 
επιτρέπεται τροποποίηση ή καταγγελία της σύμβασης 
οπότε η αρμόδια υπηρεσία δύναται να αυξάνει ή να 
μειώνει την ποσότητα που υποχρεούται ο γεωργός να 
παραδώσει. 

Αρθρο 7 

Υποχρεώσεις συμβαλλομένων 

Α. Γεωργός, που συνάπτει σύμβαση με πρώτο μετα- 
ποιητή 

Για κάθε ένα από τα παραδιδόμενα προϊόντα, 
ο γεωργός τηρεί φάκελο στον οποίο περιέχονται 
τουλάχιστον τα κάτωθι: 

1. αντίγραφο της αίτησης ενιαίας ενίσχυσης όπου 
φαίνεται η καλλιεργηθείσα έκταση, 

2. δήλωση του γεωργού με τη συνολική ποσότητα 
πρώτης ύλης που συγκομίσθηκε, 

3. αντίγραφο της σύμβασης ή της τροποποιηθείσας 
ή καταγγελθείσας σύμβασης, 

4. οι παραδοθείσες ανά ημέρα ποσότητες καθώς και ο 
αριθμός της σύμβασης στην οποία αυτές υπάγονται, 

5. αντίγραφα των πρωτοκόλλων παράδοσης-παραλα¬ 
βής και των ζυγολογίων και 

6. αντίγραφα των δελτίων αποστολής της πρώτης 
ύλης. 

Β. Πρώτος μεταποιητής 

Ο πρώτος μεταποιητής υποχρεούται: 

1. Να τηρεί ειδικές λογιστικές καταστάσεις, ή βιβλία 
παραγωγής που θεωρούνται από την οικεία Χημική 
Υπηρεσία του Γ.Χ.Κ., αριθμούνται ανά σελίδα, ενημε¬ 


ρώνονται το αργότερο εντός μιας εβδομάδας από την 
πραγματοποίηση της συγκεκριμένης πράξης και περι¬ 
λαμβάνουν τα στοιχεία της παρ. 1, του άρθρου 39 του 
υπ’ αριθμ. 1973/2004 Καν. (ΕΚ) της Επιτροπής, καθώς και 
τα ακόλουθα στοιχεία: 

α) τα είδη και οι ποσότητες που αγοράσθηκαν ανά 
ημέρα, καθώς και ο αριθμός της σύμβασης στην οποία 
υπάγονται, 

β) τα είδη και οι ποσότητες που αγοράσθηκαν ανά 
ημέρα, εκτός σύμβασης, το ονοματεπώνυμο και η διεύ¬ 
θυνση του πωλητή, 

γ) τα είδη και οι ποσότητες πρώτων υλών, που χρη¬ 
σιμοποιήθηκαν ανά ημέρα, καθώς και των ενδεχόμενων 
παραπροϊόντων και υποπροϊόντων και κάθε τελικού 
προϊόντος, που παράγονται ανά ημέρα, 

δ) η ποσότητα και η τιμή κάθε προϊόντος, που που¬ 
λήθηκε από τον πρώτο μεταποιητή ανά ημέρα, καθώς 
και το ονοματεπώνυμο και η διεύθυνση του αγοραστή. 
Τα στοιχεία αυτά δίνονται και με παραπομπή σε πα¬ 
ραστατικά, εφόσον τα τελευταία περιέχουν τις προα- 
ναφερόμενες πληροφορίες, 

ε) απογραφή των ειδών και των ποσοτήτων των απο¬ 
θεμάτων των πρώτων υλών και των τελικών προϊόντων 
στις 31/12 κάθε έτους, 

στ) απόδειξη πληρωμής κάθε αγορασθείσας πρώτης 
ύλης στο πλαίσιο σύμβασης, καθώς και απόδειξη για 
κάθε πώληση τελικού ή ενδιάμεσου προϊόντος, 

ζ) απώλειες κατά τη μεταποίηση ανά ημέρα, 
η) τις ποσότητες που έχουν καταστραφεί, καθώς και 
την αιτιολογία της καταστροφής τους. 

Στις κατά τα ανωτέρω τηρούμενες λογιστικές 
καταστάσεις, δύναται να έχει πρόσβαση κάθε αρμόδια 
για τον έλεγχο του μεταποιητή, Αρχή. 

2. να καταθέτει αντίτυπο της σύμβασης στην οικεία 
Δ/νση Αγροτικής Ανάπτυξης- Γεωργίας της Ν.Α., σύμ¬ 
φωνα με τα προβλεπόμενα στην παρ. 1, του άρθρου 5 
της παρούσας απόφασης, 

3. Να υποβάλλει στην ως άνω Υπηρεσία, το αργότερο 
την τελευταία ημέρα της προθεσμίας υποβολής της 
αίτησης ενιαίας ενίσχυσης, τα απαιτούμενα στοιχεία 
που αφορούν τη συγκεκριμένη αλυσίδα μεταποίησης 
και ιδίως τα στοιχεία που αφορούν τις τιμές και τους 
τεχνικούς συντελεστές μεταποίησης, οι οποίοι χρησι¬ 
μεύουν για τον προσδιορισμό των δυνάμενων να λη- 
φθούν ποσοτήτων τελικού ενεργειακού προϊόντος, όπως 
αυτά προσδιορίζονται από την οικεία Χημική Υπηρεσία 
του Γ.Χ.Κ. 

4. Εντός 30 ημερών, από την τελευταία παραλαβή 
των γεωργικών πρώτων υλών, να ενημερώνει την οικεία 
Δ/νση Αγροτικής Ανάπτυξης-Γ εωργίας της Ν.Α. για τις 
ποσότητες πρώτης ύλης που παρέλαβε από το γεωργό, 
αναφέροντας: 

- το ονοματεπώνυμο και τη διεύθυνση του γεωργού, 

- το είδος, την τιμή αγοράς, τον τόπο παράδοσης και 
τον αριθμό της σχετικής σύμβασης, 

- την ενδεχόμενη αλλαγή των προβλεπόμενων κύριων 
τελικών χρήσεων των πρώτων υλών. 

5. να καταθέτει στην οικεία Δ/νση Αγροτικής Ανάπτυ- 
ξης-Γεωργίας της Ν.Α., εγγυητική επιστολή αορίστου 
χρόνου, καλής εκτέλεσης της σύμβασης, ύψους 6 €/στρ. 
εντός δέκα (10) εργάσιμων ημερών από την υπογραφή 
της σχετικής σύμβασης και όχι αργότερα από την τε¬ 
λευταία ημέρα της προθεσμίας υποβολής της αίτησης 

ενιαίας ενίσχυσης. Η εγγυητική επιστολή του πρώτου 
μεταποιητή αποδεσμεύεται, κατ’ αναλογία, μετά την 
ολοκλήρωση των προβλεπομένων στην παρούσα από¬ 
φαση ελέγχων και εφόσον προσκομίσει, επιπλέον, στην 
οικεία Δ/νση Αγροτικής Ανάπτυξης-Γεωργίας της Ν.Α., 
βεβαίωση της οικείας Χημικής Υπηρεσίας του Γ.Χ.Κ., που 
αποδεικνύει ότι έχει γίνει η μεταποίηση. 

6. Να ενημερώνει, την οικεία Δ/νση Αγροτικής Ανάπτυ- 
ξης-Γεωργίας της Ν.Α. για τις ποσότητες ενδιαμέσων, 
υποπροϊόντων και τελικών προϊόντων που παρήγαγε 
και πως χρησιμοποίησε αυτά. 

7. Στην περίπτωση, που η πρώτη μεταποίηση λάβει 
χώρα σε άλλο Κράτος-Μέλος ισχύουν τα διαλαμβανό¬ 
μενα στο β' εδάφιο, της παρ. 3, του άρθρου 34 του υπ’ 
αριθμ. 1973/2004 Καν. (Ε.Κ.) της Επιτροπής. Στην περί¬ 
πτωση αυτή, αρμόδια αρχή ορίζεται η Δ/νση Αγροτικής 
Ανάπτυξης-Γ εωργίας της Ν.Α. του γεωργού. 

8. Στην περίπτωση, που ο πρώτος μεταποιητής ανα¬ 
λαμβάνει τη μεταποίηση πρώτων υλών από άλλο Κ.-Μ. 
σύμφωνα με το β' εδάφιο, της παρ. 3, του άρθρου 34 
του υπ’ αριθμ. 1973/2004 Καν. (Ε.Κ.) της Επιτροπής, οφεί¬ 
λει να ενημερώνει την αρμόδια αρχή του γεωργού του 
άλλου Κ.-Μ., μέσω της οικείας Δ/νσης Αγροτικής Ανά¬ 
πτυξης της Ν.Α, για τη συνολική ποσότητα της πρώτης 
ύλης που έχει παραλάβει εντός 40 εργάσιμων ημερών 
από τη λήψη των κοινοποιήσεων που αναφέρονται στο 
πρώτο εδάφιο της παρ. 3 του άρθρου 34 του υπ’ αριθμ. 
1973/2004 Καν. (Ε.Κ.) της Επιτροπής. 

Αρθρο 8 
Φορείς ελέγχου 

1. Αρμόδια αρχή για το συντονισμό των ελέγχων και 
των πληρωμών ορίζεται το Νομικό Πρόσωπο Ιδιωτικού 
Δικαίου με την επωνυμία Οργανισμός Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.) με έδρα την Αθήνα. 

2. Οι έλεγχοι του μέρους Α' του άρθρου 9 της πα¬ 
ρούσας πραγματοποιούνται από τριμελείς επιτροπές, 
οι οποίες συγκροτούνται από υπαλλήλους της Δ/νσης 
Αγροτικής Ανάπτυξης-Γεωργίας με απόφαση του οι¬ 
κείου Νομάρχη. 

3. Οι ως άνω έλεγχοι είναι ανεξάρτητοι των ελέγχων, 
διοικητικών και επιτόπιων, που δύνανται να πραγμα¬ 
τοποιήσουν οι κεντρικές υπηρεσίες του Υπουργείου 
Αγροτικής Ανάπτυξης και Τροφίμων μετά από σχετική 
απόφαση του Γενικού Γραμματέα, καθώς και των ελέγ¬ 
χων που διενεργούνται σύμφωνα με τις διατάξεις του 
ν. 2960/2001. 

Άρθρο 9 

Πραγματοποιούμενοι έλεγχοι-έκθεση ελέγχου 

Α.Έλεγχοι στο γεωργό 

1. Διοικητικοί έλεγχοι. 

Οι διοικητικοί έλεγχοι, πραγματοποιούνται στο σύνολο 
των αιτήσεων ενίσχυσης των γεωργών, και κυρίως 
ελέγχεται για το εάν ο μεταποιητής έχει συστήσει την 
προβλεπόμενη εγγύηση. 

Κατά τη διενέργεια των εν λόγω ελέγχων εξετάζονται 
τα απαραίτητα δικαιολογητικά που οφείλουν να 
καταθέτουν οι γεωργοί μαζί με την αίτηση ενιαίας 
ενίσχυσης, και ειδικότερα: 

- το θεωρημένο αντίτυπο της σύμβασης με τον πρώτο 
μεταποιητή, 


- το προσωρινό χρονοδιάγραμμα των παραδόσεων, 

2. Επιτόπιοι έλεγχοι 

α) Οι επιτόπιοι έλεγχοι, πραγματοποιούνται στο 5%, 
τουλάχιστον, των αιτήσεων ενιαίας ενίσχυσης των 
γεωργών και εξετάζονται τα ακόλουθα: 

- η δήλωση της συνολικής συγκομισθείσας ποσότητας 
και κατά πόσο αυτή αντιστοιχεί τουλάχιστον στην αντι¬ 
προσωπευτική απόδοση, που καθορίζεται σύμφωνα με 
την παρ. 1 του άρθρου 5 της παρούσης απόφασης, 

- τα αντίγραφα των πρωτοκόλλων παράδοσης-παρα- 
λαβής και των αντίστοιχων ζυγολογίων. 

β) Στην περίπτωση χρησιμοποίησης της πρώτης ύλης 
από το γεωργό στην εκμετάλλευσή του οι έλεγχοι πραγ¬ 
ματοποιούνται στο 10%, τουλάχιστον, των αιτήσεων 
ενιαίας ενίσχυσης των γεωργών, οι οποίοι επιλέγονται 
με βάση ανάλυση κινδύνου που λαμβάνει υπόψη: 

- τα αναφερόμενα στη δήλωση 

- τα προβλεπόμενα στο άρθρο 40, παρ. 2 του υπ’ αριθμ. 
1973/2004 καν. (ΕΚ) της Επιτροπής 

- τη συγκομιζόμενη ποσότητα πρώτης ύλης 

Οι παραπάνω επιτόπιοι έλεγχοι (περιπτώσεις α και β) 
πραγματοποιούνται με έλεγχο αποθήκης, λογιστικών 
καταστάσεων και παραστατικών στοιχείων. 

Β. Έλεγχοι στον πρώτο μεταποιητή ή στον γεωργό 
που μεταποιεί στην εκμετάλλευσή του. 

Πέραν των αναφερομένων στα άρθρα 39 και 40 του 
υπ’ αριθμ. 1973/2004 Καν. (Ε.Κ.) της Επιτροπής διενερ- 
γούνται από τις Χημικές Υπηρεσίες του Γ.Χ.Κ. και οι 
παρακάτω έλεγχοι: 

Διοικητικοί και επιτόπιοι έλεγχοι: 

α) Οι έλεγχοι αυτοί αφορούν: 

- τις ειδικές λογιστικές καταστάσεις, ή τα βιβλία πα¬ 
ραγωγής σύμφωνα με το σημείο Β' του άρθρου 7, της 
παρούσας απόφασης, που υποχρεούται να τηρεί ο πρώ¬ 
τος μεταποιητής, 

- την οικονομική αξία των ενεργειακών προϊόντων, 

- τα στοιχεία της αλυσίδας μεταποίησης, 

- τη δήλωση ενδεχόμενης αλλαγής της τελικής χρή¬ 
σης της πρώτης ύλης. 

β) Για τον έλεγχο του συστήματος επεξεργασίας της 
πρώτης ύλης που εφαρμόζει ο πρώτος μεταποιητής, 
οι ελεγκτές στηρίζονται κυρίως στους τεχνικούς συ¬ 
ντελεστές μεταποίησης για τις σχετικές πρώτες ύλες. 
Εφαρμόζονται, κατά κανόνα, οι συντελεστές, που είναι 
αποδεκτοί από τη σχετική μεταποιητική μονάδα και 
σύμφωνοι με την ισχύουσα, κατά περίπτωση, κοινοτική 
νομοθεσία ή τη διεθνή βιβλιογραφία. 

Οι παραπάνω έλεγχοι διενεργούνται στο 100 % του 
αριθμού των πρώτων μεταποιητών και των γεωργών 
μεταποιητών, που δραστηριοποιούνται στα διοικητικά 
όρια της οικείας Χημικής Υπηρεσίας η οποία γνωστο¬ 
ποιεί στην οικεία Δ/νση Αγροτικής Ανάπτυξης-Γ εωργίας 
τα στοιχεία του άρθρου 39 του υπ’ αριθμ. 1973/2004 Καν. 
(Ε.Κ.) της Επιτροπής. 

Γ. Έκθεση ελέγχου 

Γ ια κάθε έλεγχο της παρ. 2, του άρθρου 8 της παρού¬ 
σας συντάσσεται χωριστό πρακτικό ελέγχου το οποίο 
συμπληρώνεται σε δύο αντίτυπα, υπογράφεται από 
τα μέλη της επιτροπής ελέγχου και τον ελεγχόμενο 
(γεωργό ή πρώτο μεταποιητή ή το νόμιμο εκπρόσωπό 
τους), ο οποίος και δηλώνει τη σύμφωνη ή όχι γνώμη 
του προσθέτοντας τυχόν παρατηρήσεις. 

Άρθρο 10 

Ενστάσεις στα πλαίσια του καθεστώτος ενίσχυσης 

Ο γεωργός ή ο πρώτος μεταποιητής δύνανται να 
υποβάλλουν ένσταση στα ευρήματα του ελέγχου (δι- 
οικητικό-επιτόπιο), στην οικεία Διεύθυνση Αγροτικής 
Ανάπτυξης, εντός 10 εργασίμων ημερών από την υπο¬ 
γραφή του σχετικού πρακτικού ελέγχου. 

Οι εν λόγω ενστάσεις (των γεωργών ή των πρώτων 
μεταποιητών) εξετάζονται εντός 30 ημερών από την 
οικεία Δ/νση Αγροτικής Ανάπτυξης της Ν.Α. από τριμελή 
επιτροπή εξέτασης των ενστάσεων, που η συγκρότη¬ 
σή της, η διάρκεια της θητείας των μελών της και ο 
τρόπος λειτουργίας της καθορίζονται με απόφαση του 
Νομάρχη. Το αποτέλεσμα της εξέτασης της ένστασης 
εκδίδεται εντός 10 ημερών και διαβιβάζεται μαζί με 
το σχετικό πρακτικό ελέγχου στον ΟΠΕΚΕΠΕ για την 
επιβολή τυχόν κυρώσεων του άρθρου 11 της παρούσας 
απόφασης. 

Στην περίπτωση που δεν ασκηθεί σχετική ένσταση, 
αντίγραφο του πρακτικού ελέγχου διαβιβάζεται στον 
ΟΠΕΚΕΠΕ, για την επιβολή τυχόν κυρώσεων του άρθρου 
11 της παρούσας απόφασης. Η απόφαση του ΟΠΕΚΕ¬ 
ΠΕ, σε περίπτωση που δεν ασκηθεί σχετική ένσταση, 
θεωρείται οριστική και κοινοποιείται με απόδειξη στο 
γεωργό ή τον πρώτο μεταποιητή, κατά περίπτωση. 

Κατά των κυρώσεων που επιβάλλει ο ΟΠΕΚΕΠΕ, ο 
γεωργός ή ο πρώτος μεταποιητής δύναται να υποβάλλει 
ένσταση εντός της αποκλειστικής προθεσμίας των 10 
εργάσιμων ημερών από την ημερομηνία παραλαβής της 
απόφασης του ΟΠΕΚΕΠΕ. Η εν λόγω ένσταση υποβάλ¬ 
λεται στην οικεία Δ/νση Αγροτικής Ανάπτυξης της Ν.Α. 
και εξετάζεται από δευτεροβάθμια επιτροπή, στην οποία 
δεν συμμετέχουν τα μέλη της πρωτοβάθμιας επιτροπής. 
Η απόφαση της εν λόγω επιτροπής καθίσταται οριστική 
και κοινοποιείται με απόδειξη στο γεωργό ή τον πρώτο 
μεταποιητή, κατά περίπτωση, καθώς και στον ΟΠΕΚΕΠΕ 
για την εκτέλεσή της. 

Αρθρο 11 
Κυρώσεις 

Διαπίστωση παρατυπιών από τις διατάξεις της κεί¬ 
μενης κοινοτικής και εθνικής νομοθεσίας επισύρουν 
κυρώσεις και ειδικότερα: 

Α. Στο γεωργό 

Στην περίπτωση που διαπιστωθεί ότι ο γεωργός δη¬ 
λώνει ψευδώς τη μερική ή ολική χρήση ή μεταποίηση 
της πρώτης ύλης στην εκμετάλλευση του καταπίπτει 
η εγγυητική επιστολή, αποκλείεται της ενίσχυσης για 
την τρέχουσα περίοδο και επιβάλλεται η κύρωση απο¬ 
κλεισμού για τα επόμενα δύο έτη και σε περίπτωση 
επανάληψης για τα επόμενα πέντε (5) έτη. Επιπλέον, 
η χρήση επικίνδυνων για τη δημόσια υγεία, την υγεία 


των ζώων και πτηνών, καθώς και το περιβάλλον μετου- 
σιωτικών ουσιών, επισύρει τις ποινικές και διοικητικές 
κυρώσεις που προβλέπονται στις διατάξεις της κείμενης 
νομοθεσίας. 

Β. Στον πρώτο μεταποιητή 

Εφόσον δεν τηρούνται οι προβλεπόμενες από τους 
υπ’ αριθμ. 1782/2003 Καν. (Ε.Κ.) του Συμβουλίου και 
1973/2004 της Επιτροπής καθώς και την παρούσα από¬ 
φαση υποχρεώσεις, ο πρώτος μεταποιητής υφίσταται 
τις ακόλουθες κυρώσεις: 

1. Εάν δεν ενημερώνει πλήρως τις ειδικές λογιστικές 
καταστάσεις του άρθρου 7, περίπτωση Γ', της παρούσας 
απόφασης, στις τεθείσες προθεσμίες, γίνεται κατάπτω¬ 
ση της εγγυητικής επιστολής: 

α) σε ποσοστό 20%, όταν η καθυστέρηση δεν υπερ¬ 
βαίνει το μήνα (ή τις 30 ημερολογιακές ημέρες) και 

β) σε ποσοστό 100%, όταν η καθυστέρηση υπερβαίνει 
το μήνα. 

2. Αν η οικονομική αξία των ενεργειακών προϊόντων, 
που λαμβάνονται από τη μεταποίηση των γεωργικών 
πρώτων υλών δεν είναι υψηλότερη από εκείνη όλων των 
άλλων προϊόντων, όπως αυτή υπολογίζεται σύμφωνα με 
τη μέθοδο αξιολόγησης, που αναφέρεται στην παρ. 3, 
του άρθρου 39 του υπ’ αριθμ. 1973/2004 Καν. (Ε.Κ.) της 
Επιτροπής, γίνεται κατάπτωση της εγγυητικής επιστο¬ 
λής σε ποσοστό 100%. 

Γ. Επιβολή των κυρώσεων 

Οι προβλεπόμενες κυρώσεις στην περίπτωση Α', επι¬ 
βάλλονται από τον ΟΠΕΚΕΠΕ και οι προβλεπόμενες 
στην περίπτωση Β' του παρόντος άρθρου επιβάλλονται 
με απόφαση του Γενικού Γραμματέα του Υπουργείου 
Αγροτικής Ανάπτυξης και Τροφίμων, μετά από σχετική 
εισήγηση της καθ’ ύλην αρμόδιας υπηρεσίας του Υπουρ¬ 
γείου Αγροτικής Ανάπτυξης και Τροφίμων. 

Άρθρο 12 
Κοινοποιήσεις 

Ο ΟΠΕΚΕΠΕ διαβιβάζει στην Ε. Επιτροπή, πριν από 
τις 15 Οκτωβρίου του επόμενου έτους για το οποίο 
χορηγείται η ενίσχυση, όλα τα απαιτούμενα στοιχεία, 
για την αξιολόγηση του καθεστώτος της ενίσχυσης των 
ενεργειακών καλλιεργειών, σε εφαρμογή του άρθρου 
44 του υπ’ αριθμ. 1973/2004 Καν. (Ε.Κ.) της Επιτροπής 
με ταυτόχρονη κοινοποίηση στις καθ’ ύλην αρμόδιες 
υπηρεσίες του Υπουργείου Αγροτικής Ανάπτυξης και 
Τροφίμων. 

Άρθρο 13 

Ο Υπουργός Αγροτικής Ανάπτυξης και Τροφίμων 
εξουσιοδοτείται, όπως με αποφάσεις του ρυθμίζει κατά 
λόγο αρμοδιότητος τις λεπτομέρειες εφαρμογής της 
παρούσας Απόφασης και συμπληρώνει και τροποποιεί 
τα συνημμένα Παραρτήματα αυτής. 

ΠΑΡΑΡΤΗΜΑ I 

Ενδεικτικές καλλιέργειες, που υπάγονται στο καθεστώς ενίσχυσης των ενεργειακών καλλιεργειών 

ΠΑΡΑΡΤΗΜΑ Ια 
Συνδυασμένη Ονοματολογία 

ΚΩΔΙΚΟΙ _ 

ΣΟ _ ΠΕΡΙΓΡΑΦΗ ΕΜΠΟΡΕΥΜΑΤΩΝ 

0602 90 41 Δένδρα του δάσους 

1201 00 90 Κουκιά σόγιας έστω και σπασμένα, 

εκτός αυτών που προορίζονται για 
σπορά 

1205 10 90 Σπέρματα αγριογογγύλης ή αγρι- 

οκράμβης χαμηλής περιεκτικότητας 
σε ερουκικό οξύ, εκτός αυτών που 
προορίζονται για σπορά 

1205 90 00 Σπέρματα αγριογογγύλης ή αγριο- 

κράμβης έστω και σπασμένα, εκτός 
αυτών που προορίζονται για σπορά 

1206 00 91 Σπέρματα ηλιοτρόπιου, έστω και 

σπασμένα χωρίς κέλυφος με γκρίζο 
και λευκό ραβδωτό κέλυφος 

1206 00 99 Σπέρματα ηλιοτρόπιου, έστω και 
σπασμένα, εκτός αυτών χωρίς κέ¬ 
λυφος με γκρίζο και λευκό ραβδωτό 
κέλυφος 

2711 29 00 Αέρια πετρελαίου και άλλοι αέριοι 
υδρογονάνθρακες σε αεριώδη κατά¬ 
σταση, εκτός φυσικού αερίου 

ΠΑΡΑΡΤΗΜΑ Π 

Έντυπο σύιιΒασηα ιιεταποίηστια γεωοττίκτίί πρώτης, ύλης 
ιιε σκοπό την παραγωγή Ενεργειακών προϊόντων 
ίάοθοο 5 τηΩ αιη&ΐί. 36781/23-3^-2007 Κ.Υ.ΑΛ 

ΑΡΙΘΜΟΣ ΣΥΜΒΑΣΗΣ : 

Σήμερα.στ. 

Οι παρακάτω συμβαλλόμενοι: 

Ο γεωργός.κάτοικος. 

του νομού.και 

Η μεταποιητική επιχείρηση. 

που εδρεύει στ.ταυ νομού. 

καλούμενη εφ’ εξής «πρώτος μεταποιητής», 

υπογράφοντας οι ίδιοι ή δια των νομίμων εκπροσώπων τους αντίστοιχα 

α). 

β). 

έχοντας λάβει γνώση όλες τις ισχόουσες εθνικές και κοινοτικές διατάξεις, συμφωνήσαμε, 
συναποφασίσαμε και συνομολογήσαμε τα παρακάτω: 

1. Η παρούσα σύμβαση έχει διάρκεια. 

2. Ο γεωργός υποχρεούται να καλλιεργήσει τα παρακάτω είδη ως εξής: 


Φυτικό είδος 

Καλλιεργούμενη έκταση 

(στρ.) 

Είδος παραδοτέας 

πρώτης ύλης 











3. Ο γεωργός υποχρεούται να εφαρμόσει τις καλλιεργητικές φροντίδες που απαιτούνται για 
την παραγωγή ποιοτικής πρώτης ύλης και τους κανόνες της πολλαπλής συμμόρφωσης. 


4 Ο γεωργός υποχρεούται να παραδώσει, στον πρώτο μεταποιητή όλη τη συγκομιζόμενη 
πρώτη ύλη, που αντιστοιχεί στη συμφωνηθείσα έκταση και τουλάχιστον στην 
αντιπροσωπευτική απόδοση, με βάση το προσωρινό χρονοδιάγραμμα ως ακολούθως: 


Είδος παραδοτέας 

πρώτης ύλης 

Ποσότητα πρώτης 

ύλης 

Από.Μέχρι. 

_ 

_ 

5. Το παραπάνω προσωρινό χρονοδιάγραμμα οριστικοποιείται πριν την έναρξη των 
παραδόσεων από τα συμβαλλόμενα μέρη. 

6 Ο πρώτος μεταποιητής υποχρεούται να παραλάβει όλη τη συγκομιζόμενη πρώτη ύλη και 
εγγυάται τη χρησιμοποίηση εντός της Κοινότητας ισοδύναμης ποσότητας από την εν 
λόγω πρώτη ύλη για την παρασκευή των παρακάτω προβλεπόμενων ενεργειακών 
προϊόντων:. 

7. Ο πρώτος μεταποιητής εγγυάται ότι τα ενεργειακά προϊόντα, που θα παρασκευαστούν 
είναι οικονομικής αξίας υψηλότερης της αξίας των άλλων προϊόντων, που λαμβάνονται 
από την ίδια μεταποίηση, αλλά προορίζονται για άλλες χρήσεις. 

8. 0 πρώτος μεταποιητής υποβάλλει εγγυητική επιστολή στην οικεία Ν. Α., ύψους. 

9. Η μεταποίηση της πρώτης ύλης πρέπει να πραγματοποιείται μέχρι τις 31 Ιουλίου του 
δευτέρου έτους, που έπεται του έτους συγκομιδής της πρώτης ύλης 

10. Σε περίπτωση καταγγελίας ή τροποποίησης της σύμβασης, τα συμβαλλόμενα μέρη 
υποχρεούνται να ενημερώνουν τις αρμόδιες αρχές, το αργότερο μέχρι την ημερομηνία 
που προβλέπεται για την τροποποίηση της αίτησης καταβολής της ενίσχυσης. 

11. Σε περίπτωση εξαιρετικών περιστάσεων, ο γεωργός υποχρεούται να ενημερώνει τον 
πρώτο μεταπαιητή και την αρμόδια αρχή. 

12. Η τιμή της πρώτης ύλης ανά προϊόν διαμορφώνεται ως εξής: 


, Φυτικό είδος 

Τιμή/ Μονάδα Μέτρησης | 

! 


[ 

| 


I 


: 


Η παραπάνω τιμή αφορά παράδοση της πρώτης ύλης στην.μεταποιητική 

επιχείρηση. 

Η καταβολή της αξίας της πρώτης ύλης θα γίνει. (τρόπος 


πληρωμής) σε.ημέρες από την ημερομηνία παράδοσης. 

13. Ρήτρες διασφάλισης 

α Στην περίπτωση που ο γεωργός δεν παραδώσει ή ο πρώτος μεταποιητής δεν παραλάβει 
τις παραπάνω συμφωνηθείσες ποσότητες ή μέρος αυτών, υποχρεούται να καταβάλει ως 
ποινική ρήτρα στον αντισυμβαλλόμενο την αξία των ποσοτήτων, που δεν παραδόθηκαν 
ή δεν παρελήφθησαν αντίστοιχα, εκτός των περιπτώσεων ανώτερα·: βίας, υπό την 
προϋπόθεση τ» τ εγκοιρηΓ ειόοποϊΠϊΤΠΓ το» ν ν π γτ»ϊ ι) ώ Κλό \) εν οι > 

β. Σε περίπτωση που ο πρώτος μεταποιητής, με ευθύνη του δεν παραλάβει έγκαιρα στο 
πλαίσιο του οριστικού χρονοδιαγράμματος, τη συγκομιζόμενη γεωργική πρώτη ύλη και 
δεν συντρέχουν περιπτώσεις ανώτερος βίας, αναλαμβάνει το κόστος της υποβάθμισης 
του προϊόντος και καταβάλει στο γεωργό τη σύμφωνη θείσα τιμή για το σύνολο της 
ποσότητας της συγκομιζόμενης γεωργικής πρώτης ύλης, προσαυξημένη κατά τους 
νόμιμους τόκους, προκειμέναυ να καλυφθούν επιπλέον δαπάνες του γεωργού (όπως 
τόκοι δανείων, ασφάλιστρα, αποθήκευτρα). 

γ. Κατά τα λοιπά εφαρμόζεται η ισχύουσα κοινοτική και εθνική νομοθεσία και ιδίως η 
απαίτηση καθορισμού από τα συμβαλλόμενα μέρη των προβλεπόμενων αποζημιώσεων 
σε περιπτώσεις αθέτησης συμβατικών υποχρεώσεων. 

14. Για κάθε διαφορά που, ενδεχρμένως, προκόψει μεταξύ των συμβαλλόμενων και δεν 
επιτευχθεί επίλυσή της, μπορεί να γίνει προσφυγή στα δικαστήρια. Ως αρμόδια 
δικαστήρια για την επίλυση και εκδίκαση οποιοσδήποτε διαφοράς ή διένεξης, που 
προκύπτει ή απορρέει κατά την εκτέλεση και εφαρμογή των όρων της σύμβασης αυτής, 
ορίζονται τα δικαστήρια της έδρας του γεωργού. 

15. Ο γεωργός υποχρεοόται να μεριμνήσει για τη θεώρηση της παρούσας σύμβασης από 
τη Δ/νση Αγροτικής Ανάπτυξης-Γεωργίας της έδρας του. 

Ολα τα παραπάνω τα συνομολόγησαν, συναποφάσισαν και συναποδέχτηκαν αμφότεροι οι 
συμβαλλόμενος οι οποίοι αφού ανεγνωσαν τους όρους της σύμβασης αυτής τα υπέγραψαν σε 
πέντε (5) αντίγραφα και έλαβαν από δυο (2) έκαστος. 


Θεωρήθηκε 

Ο Λ/ντης Αγροτικής Ανάπτυξης-Γεωργίας 


(Ημερομηνία - Σφραγίδα) 
(Υπογραφή) 


ΟΙ ΣΥΜΒΑΛΛΟΜΕΝΟΙ 

1 . 

2. 

Βεβαιώνεται από τις αρμόδιες αρχές το 
γνήσιο της υπογραφής και το νόμιμο της 
εκπροσώπησης των συμβαλλόμενων 

ΠΑΡΑΡΤΗΜΑ ΠΙ 

Έντυπο δήλωσην γοιισιαοποίησηο ιί ιιεταποήκπκ γεωργικήν ποώτηα ύλτις 
ιΐ£ σκοπό την παοανωνή ενεργειακών προϊόντων 
(αηθοο 4 -π*: αοιθα. 36781/23-3^2007 Κ.Υ.ΑΔ 


Ο κάτωθι υϊΐογραφόμενος-αναγραφόμενος γεωργός .δηλώνω με 

ατομική μου ευθύνη και γνωρίζοντας τις ισχύουσες εθνικές και κοινοτικές διατάξεις και 
ειδικότερα τις κυρώσεις που προβλέπονται στο άρθρο 11 της υπ’ αριθμ. ΚΥΑ, ότι: 


α) Θα καλλιεργήσω τα παρακάτω είδη: 


Φυτικό είδος 

Καλλιεργούμενη έκταση (στρ) 




σε αγρούς : στρεμμάτων στην περιοχή. 

του Νομού.και την παραχθείσα πρώτη ύλη θα τη χρησιμοποιήσω 

για.(σύμφωνα με το άρθρο 25 του Καν. (Ε.Κ.) 1973/2004 της 


Επιτροπής) ή θα τη μεταποιήσω, χρησιμοποιώντας τις παρακάτω μετουσιωτικές ουσίες με 
σκοπό να παράξω τα εξής βιοκαύσιμα: 


Μετουσιωτική ουσία 

Είδος βισκαυσίμου 

1 Ποσότητα 





β) η ζύγιση ή ο ογκομετρικός προσδιορισμός θα πραγματοποιηθεί βάσει της υπ’ αριθμ. 

.Απόφασης του Νομάρχη .. 

γ) θα τηρήσω τις εθνικές και κοινοτικές διατάξεις, 
δ) θα καταβάλω εγγυητική επιστολή ύψους 6 €/στρ. 


Ημερομηνία. 20... 

Ο -Η Δηλ. 

Υπογραφή 

Άρθρο 14 
Έναρξη ισχύος 

Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ Ε. ΜΠΑΣΙΑΚΟΣ 

